
ČLANICE SOS

Ljubljana, 10.3.2015 

Zadeva: ZDRAV ŽIVLJENJSKI SLOG – zdrava prehrana za večji športni uspeh!

Dejstvo:
30 % športnikov ima prekomerno telesno težo ali so debeli (podatki Mednarodne specialne olimpijade).

V Specialni olimpiadi Slovenije smo za letošnje leto pridobili mednarodna sredstva, s pomočjo katerih bomo izvedli projekt »Zdrav življenjski slog«, ki obsega 6-mesečni (2x3 mesece) program športne vadbe, predvsem pa izobraževanja na temo zdrave prehrane. Gre za zelo specialen projekt znotraj našega gibanja, o katerem radi govorimo, da ni le šport, pač pa je način življenja in prav je, da je le-ta zdrav.

POTEK PROJEKTA:
Projekt bo trajal od 25.3. – 15.6. ter od 10.9.-1.12. V posameznem ciklusu bo lahko sodelovalo 40 športnikov in 16 trenerjev. Posamezna članica lahko prijavi kvoto 5+2. Trenerji so v tem primeru enakovreden partner, ki prav tako gredo skozi celoten ciklus vadbe, delavnic o zdravi prehrani in merjenj (več o tem v nadaljevanju). Zaželeno je, da k izvajanju projekta prijavite tekmovalce in trenerje, ki želijo/želite aktivno izboljšati svoj življenjski slog.

VSEBINSKA ZASNOVA:
Vezano na uvodno misel tega dopisa se kaže vedno večja potreba po informiranju o zdravem življenjskem slogu med populacijo oseb z motnjami. Zato smo pripravili projekt, ki bo obsegal:
· uvodno srečanje vseh udeležencev (tekmovalcev, trenerjev, izvajalcev) v Thermani Laško. Uvodno srečanje bo služilo predstavitvi projekta ter začetnemu merjenju vseh udeležencev – telesna višina, teža, odstotek maščobe v telesu, visceralne maščob, teža mišic in kosti in odstotek vode v telesu. Ob tem bo potekala uvodna delavnica o zdravi prehrani, predstavljen bo potek projekta v naslednjih treh mesecih, vključena bo krajša vadba (45-60 minut), zdravo kosilo in 3-urna karta za kopanje. 
· 3-mesečna vadba 1x tedensko v centrih (fitnes ali skupinska vadba), za katere nam boste posredovali podatke in se bomo mi z njimi dogovorili za poslovno sodelovanje. Z drugimi besedami – vi se prijavite in ko ste izbrani, se skupaj dogovorimo, kje v vaši bližini in katera vadba bi vam najbolj ustrezala. Namen je, da se naši tekmovalci vključijo v širše okolje in da se pri tem projektu ne poslužujete kapacitet znotraj šol, zavodov in centrov. 
· Naloga trenerjev je, da zagotovijo udeležbo tekmovalcev na omenjeni vadbi. 
· 3-mesečno zapisovanje dnevnika prehrane in vadbe.
· mesečna srečanja (ob koncu meseca) v Thermani Laško. Srečanja bodo podobna, kakor uvodno, saj bomo vse udeleženci izmerili – pri čemer gre 

seveda v prvi vrsti za spremljanje napredka posameznika, hkrati pa podatke potrebujemo kot prilogo k dokazilom o izvedbi projekta. Pripravili bomo delavnice na temo zdrave prehrane. Vsak mesec bo eden izmed programov skupaj s tekmovalci pripravil kratko predstavitev na posamezno temo, da bomo aktivno vključili tudi tekmovalce. Spet bo zdravemu kosilu sledilo 3-urno kopanje.
· zaključno srečanje ob koncu projekta bo služilo končni oceni uspešnosti – končno merjenje. Sklepna delavnica o zdravi prehrani bo skušala dati potrebne smernice za ohranjanje zdravega življenjskega sloga tudi v prihodnje. Ob koncu bi povabili tudi starše, da se skupaj poveselimo skupnih uspehov. Najuspešnejši tekmovalec in trener (tisti, ki bo v tem času izgubil največ kilogramov ali pridobil največ mišične mase) bo posebej nagrajen. 

STROŠKI:
Stroške za vse omenjene aktivnosti bo pokrila SOS, vi morate le pokriti stroške za udeležbo na mesečnih srečanjih ter prevoza na tedenske ure vadbe. SOS bo prispevala na športnika oziroma na trenerja 3,5 EUR za eno vadbeno enoto tedensko. Tekmovalci seveda potrebujejo tudi ustrezno športno opremo za vadbo. Vsakega tekmovalca in trenerja bomo opremili s specialno športno majico.  

KDO SE LAHKO PRIJAVI?
Prijavite tekmovalce, za katere menite, da so dovolj motivirani za sodelovanje v takem projektu, hkrati pa vsebino, ki jo bomo predstavili, najbolj potrebujejo. Prijavite lahko 5 tekmovalcev in 2 trenerja. Tekmovalci iz posameznih programov se lahko tudi združujejo v isto kvoto, vendar sta za vse te tekmovalce odgovorna 2 trenerja, katerima bomo krili stroške tedenske vadbe in dodatnih srečanj. V kolikor bo prijav več, kakor je mest v posameznem ciklusu, bomo sodelujoče izžrebali. V prijavi pri vsakem udeležencu opredelite, kaj bi bil njegov največji izziv znotraj 3-mesečnega vadbeno-prehranskega programa. 

Prijave sprejemamo na priloženem obrazcu do petka, 20. marca. 
Uvodni sestanek za prvi ciklus bo v Thermani Laško v sredo, 25. marca 2015, med 9. in 16. uro. Dodatna srečanja v Thermani (2 mesečni in zaključno) bodo še:        22. aprila, 26. maja in 17. junija.

Za vsa dodatna pojasnila smo vam na voljo. 

Pozdravi zdrav življenjski slog tudi ti,

Urška Kustura
izvršna sekretarka
SO Slovenija

